CELEX: 62008TN0296
Language: el
Date: 2008-07-28 00:00:00
Title: Υπόθεση T-296/08: Προσφυγή της 28ης Ιουλίου 2008 — Berliner Institut für Vergleichende Sozialforschung κατά Επιτροπής

27.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/19
            
         Προσφυγή της 28ης Ιουλίου 2008 — Berliner Institut für Vergleichende Sozialforschung κατά Επιτροπής
   (Υπόθεση T-296/08)
   (2008/C 247/38)
   Γλώσσα διαδικασίας: η γερμανική
   Διάδικοι
   
      Προσφεύγον: Berliner Institut für Vergleichende Sozialforschung (Βερολίνο, Γερμανία) (εκπρόσωπος: U. Claus, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Το προσφεύγον ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής της 23ης Μαΐου 2008, περί οριστικής καταβολής ενισχύσεως στο πλαίσιο του προγράμματος «Δείκτες ενσωμάτωσης και διαδοχή γενεών» βάσει της σύμβασης χρηματοδότησης JLS/2004/INTI/077, κατά το μέτρο που απορρίφθηκε το αίτημα του προσφεύγοντος για οριστική καταβολή 59 592,77 ευρώ, καθ' υπέρβαση του εγκριθέντος ποσού,
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Τον Μάιο του 2005, το προσφεύγον και η Επιτροπή υπέγραψαν σύμβαση για την υλοποίηση σχεδίου στο πλαίσιο του προγράμματος ΙΝΤΙ. Με έγγραφο της 23ης Μαΐου 2008, η καθής χορήγησε στο προσφεύγον μικρότερο ποσό σε σχέση με αυτό που είχε ζητήσει. Η προσφυγή βάλλει κατά της απορρίψεως του αιτήματός του για καταβολή των δαπανών που υπερβαίνουν το εγκριθέν ποσό.
   Προς στήριξη της προσφυγής του, το προσφεύγον χαρακτηρίζει αβάσιμη την άποψη της Επιτροπής ότι οποιαδήποτε μεταβολή σχετική με τους μετέχοντες στο σχέδιο μετά τη σύναψη της σύμβασης χρηματοδότησης είναι δυνατή μόνον εφόσον καταρτιστεί τροποποιητική σύμβαση, διότι τούτο δεν προβλέπεται από καμία διάταξη της συμβάσεως. Επιπλέον, η Επιτροπή αρνήθηκε να αναγνωρίσει ορισμένες δαπάνες για διαφόρους λόγους, οι οποίοι δεν συνάδουν προς τη σύμβαση χρηματοδότησης και την προγενέστερη πρακτική του κοινοτικού οργάνου.